กรมการค้าภายใน จัดรถโมบายพาณิชย์ลดราคา นำสินค้าอุปโภคบริโภค ลดสูงสุด 60 % โดยเฉพาะมะยมชิด มาจำหน่ายให้ประชาชนที่บริเวณชุมชนรถไฟทุ่งสองห้อง
บรรยากาศการซื้อสินค้าราคาถูก รถโมบายพาณิชย์ เชื่อมโยงสินค้าเกษตร ที่บริเวณชุมชนรถไฟทุ่งสองห้อง ตั้งแต่ช่วงวันนี้พบว่ามีประชาชนในชุมชนและใกล้เคียง ต่างออกมาจับจ่ายซื้อสินค้าราคาถูก จากรถโมบายพาณิชย์ที่ลดราคาสูงสุด 60% มีทั้งของใช้ในครัวเรือน อาหารสด ผักสวนครัวและผลไม้ เช่น หมูเนื้อแดง กิโลกรัมละ 150 บาท น่องไก่ติดสะโพก กิโลกกรัมละ 50 บาท ไข่ไก่ ราคาแผงละ 90 บาท น้ำมันพืช ราคาขวดละ 46 บาท หอมหัวใหญ่ ราคากิโลกรัมละ 20 บาท หอมแดง ราคากิโลกรัมละ 50 บาท มะนาวแป้น ลูกละ 3 บาท โดยเฉพาะมะยงชิด ผลไม้ตามฤดูกาลที่มีผลผลิตออกสู่ตลาดเกิน 50% ซึ่งปีนี้มีผลผลิตดีกว่าปีที่ผ่านมา เนื่องจากสภาพอากาศดี มีฝนตกและอากาศหนาวเป็นเวลานาน ทำให้มะยงชิดออกผลมากกว่าปกติ เมื่อเทียบกับปีที่ผ่านมา กรมการค้าภายในได้นำมะยงชิดจากจังหวัดพิจิตรมาจำหน่ายราคากิโลกรัมละ 35 บาท เพื่อรักษาเสถียรภาพราคา ซึ่งจากการสอบถามประชาชนที่จับจ่ายสินค้าครั้งนี้ต่างกล่าวว่า ราคาสินค้าที่ถูกกว่าท้องตลาด สามารถประหยัดค่าใช้จ่ายได้สำหรับประชาชนที่สนใจซื้อสินค้าราคาถูกจาก รถโมบายพาณิชย์ สามารถติดตามข่าวสารที่กรมการค้าภายใน ซึ่งจะมีรถโมบายพาณิชย์กว่า 100 จุดทั่วพื้นที่กรุงเทพมหานคร เชื่อว่าการดำเนินการดังกล่าวจะสามารถช่วยทั้งเกษตรกรระบายผลผลิตได้โดยไม่ค้างสต๊อก